3. ΝΟΜΟΘΕΤ. ΔΙΑΤΑΓΜΑ της 24/31 Δεκ. 1925 Περί αντικαταστάσεως δι' ενιαίου φόρου των φόρων, τελών ή εισφορών επί του καπνού εις φύλλα κλπ. Άρθρον 1 Από της 1 Φεβρ. 1926 πάντες οι επιβεβλημένοι δυνάμει νόμων, διαταγμάτων, αποφάσεων κλπ. επί του καπνού εις φύλλα φόροι, τέλη ή εισφοραί, πλην του εξαγωγικού εις συνάλλαγμα τέλους και του δια του Ν. 3312 επιβεβλημένου φόρου, καταργούνται, αντικαθίστανται δε ούτοι δι ενός ενιαίου φόρου, βεβαιουμένου και εισπραττομένου υπέρ του Δημοσίου κατά τας σχετικάς περί βεβαιώσεως και εισπράξεως του εγγείου φόρου και του φόρου δεκάτης διατάξεις και συνισταμένου εις (16%) επί της τιμής πωλήσεως των παραγομένων καπνών. Δυνάμει του Ν. 3312 του 1925 ποσοστόν υπέρ του αναγκαστικού δανείου, καθορίζεται εις 10% επί του κατά την προηγουμένην παράγραφον καθοριζομένου φόρου. Το ως άνω ποσοστόν, προσαυξηθέν λόγω αναγκαστικών δανείων εις 19,20%, εμειώθη δια του άρθρ. 1 του Α.Ν. 34 της 19/24 Αυγ. 1936 (τόμ. 28) εις 16,80% (κύριος φόρος 11,20%, πρόσθετον αναγκαστικού δανείου 2,80% και ποσοστόν υπέρ δήμων και κοινοτήτων 2,80%). Ο φόρος ούτος εισπράττεται βάσει της αληθούς και πραγματικής τιμής του καπνού, αποδεικνυομένης εκ των σχετικών συμφωνητικών αγοραπωλησίας, κατά το άρθρ. 1 Α.Ν. 4/7 Μαρτ. 1936 (τόμ. 11). Μετά του άνω φόρου συνεισπράττεται και το τέλος του Α.Ν. 939/1937 (τόμ. 23) υπέρ του Ειδικού Ταμείου Υδρεύσεως Ξηρομέρου και ποσοστόν 2% υπέρ του Αυτονόμου Οργανισμού Καπνού, δυνάμει του Α.Ν. 1053/1946 (τόμ. 16). Περί των υποβλητέων υπό των καπνοκαλλιεργητών δηλώσεων περί του φυτευθέντος καπνού, ως και περί των περιορισμών αποθηκεύσεως, μεταφοράς κλπ. του καπνού βλ. το περί ρυθμίσεως της καλλιεργείας του καπνού κεφάλαιον του τόμου 16. Ο έγγειος φόρος ανεστάλη μόνον δια τα καπνά εσοδείας 1947 τα προοριζόμενα προς εξαγωγήν εις την αλλοδαπήν, δια των άρθρων 1823 του Α.Ν. 702 της 4/5 Ιουν. 1948 περί λήψεως διαφόρων φορολογικών μέτρων. Σελ. 18 Άρθρον 2 1.Εκ της κατά το ανωτέρω άρθρον εισπραττομένης ενιαίας φορολογίας (16%) επί της τιμής πωλήσεως του καπνού ποσοστόν ίσον προς (20%) "2,80%" αποδίδεται άμα τη εισπράξει, δια γραμματίων τρεχουμένων λογαριασμών, εις τους δήμους και τας κοινότητας, εν οις παρήχθη ο καπνός. 2.Εις τα λοιπά ταμεία και νομικά πρόσωπα υπέρ ων είχε προ της εφαρμογής του παρόντος επιβληθή φόρος ή τέλος επί του καπνού, αποδίδονται επίσης, αναγραφομένων των σχετικών πιστώσεων εις τους ειδικούς προϋπολογισμούς των εξόδων των αρμοδίων υπουργείων, τα ακόλουθα ποσά, υπολογιζόμενα επί του μετά την αφαίρεσιν του εις τους δήμους και κοινότητας ανήκοντος ποσοστού (20%) απομένοντος ποσού: α)"3% επί του καθαρού ποσού του εισπραττομένου υπέρ του Δημοσίου υπέρ των ορφανοτροφείων, οικοτροφείων, παιδικών σταθμών και λοιπών φιλανθρωπικών ιδρυμάτων. Εκ του ποσοστού τούτου δύο και τέσσαρα πέμπτα επί τοις εκατόν (4/5%) αποδίδεται εις τα εθνικά ορφανοτροφεία, οικοτροφεία και παιδικούς σταθμούς, εν πέμπτον δε επί τοις εκατόν (1/5%) εις τα λοιπά φιλανθρωπικά ιδρύματα. Η απόδοσις εκ των εισπράξεων εις τα εθνικά ορφανοτροφεία, οικοτροφεία και παιδικούς σταθμούς θα ενεργήται κατά τας διατάξεις του άρθρ. 2 του Δ. της 25 Μαΐου 1926 π. του τρόπου αποδόσεως εκ του εγγείου φόρου καπνού των εις τρίτα νομικά πρόσωπα και υπηρεσίας ανηκόντων ποσοστών δια χρηματικών ενταλμάτων του αρμοδίου υπουργείου, ο δε καθορισμός του ανήκοντος εις έκαστον των λοιπών φιλανθρωπικών ιδρυμάτων ποσοστού και ο τρόπος της αποδόσεως αυτού καθορισθήσεται δια διατάγματος, εκδιδομένου τη προτάσει των αρμοδίων υπουργείων". β)4% επί του αυτού ως άνω ποσού υπέρ του ταμείου ασφαλίσεως και προστασίας των καπνεργατών. γ)11% επί του αυτού ποσού, κατανεμόμενον δια διατάγματος εκδιδομένου προτάσει του υπουργικού συμβουλίου, υπέρ των γεωργικών τραπεζών, λιμενικών ταμείων, ταμείων εκπαιδευτικής προνοίας, ταμείου υδρεύσεως Καβάλας, των δυνάμει των Ν. ΓΤΝΕ' και 2691 (τόμ. 3), ως μεταγενεστέρως ετροποποιήθησαν συσταθέντων εν Αιτωλοακαρνανία ειδικών ταμείων και εν γένει υπέρ των ταμείων ή άλλων νομικών προσώπων, υπέρ ων είχεν επιβληθή προ της εφαρμογής του παρόντος φόρος ή τέλος επί του καπνού. 3.Προς τούτοις εις τους προύπολογισμούς των  εξόδων των αρμοδίων υπουργείων αναγράφονται  αι εξής πιστώσεις: α)Μέχρι (δραχμών 12.000.000) υπέρ των γραφείων προστασίας καπνού.  β)Μέχρι (δραχμών 10.000.000) υπέρ των δήμων,  υπέρ ων είχεν επιβληθή η δυνάμει του  άρθρου 52 του Ν.Δ. της 27 Αυγ. 1925 π.  τροποποιήσεως      και    συμπληρώσεως    της   περί 27.Α.ζ.3 Έγγειος Φορολογία Καπνού δήμων και κοινοτήτων νομοθεσίας οριζομένη φορολογία, και ήτις θέλει εξακολουθήσει εισπραττομένη, κατά τας διατάξεις του ρηθέντος Ν.Δ., αφ' ης κατηργήθη, μέχρι της 1 Απρ. 1926. Η διανομή του τελευταίου τούτου ποσού εις τους δικαιουμένους δήμους θα γίνεται επί τη βάσει του μέσου όρου του ποσού των μεταφερθέντων εν εκάστω τούτων κατά την προηγουμένην τριετίαν του έτους της αναγραφής της πιστώσεως ποσοτήτων καπνού. Η παρά του Δημοσίου απόδοσις των κατά την προηγουμένην παράγραφον ποσών εις τας γραφεία προστασίας καπνού και τους δήμους θα γίνεται κατά τριμηνίαν, η δε απόδοσις εις τους δήμους και κοινότητας εκ των κατά το Ν.Δ. της 24 Δεκ. 1925 εισπράξεων του Δημοσίου κατά τους μήνας Φεβρουάριον και Μάρτιον 1926 θα ενεργηθή επί τη βάσει της αξίας του πωληθέντος καπνού εν εκάστω δήμω ή κοινότητι, του ποσοστού του δημοσίου φόρου και του οριζομένου υπέρ των δήμων και κοινοτήτων ποσοστού εκ 15% επί του δημοσίου φόρου. Ετροποποιήθη ως άνω υπό του Ν.Δ. της 23/26 Φεβρ. 1926 π. αποδόσεως εις τους δήμους και τας κοινότητας κλπ. εκ των εισπράξεων του ενιαίου εγγείου φόρου του καπνού, ισχύσαντος από 1 Απρ. 1926, το δε εντός « » εδ. α' της παρ. 2, ετροποποιήθη υπό του Ν.Δ. της 2/3 Σεπτ. 1926, ισχύσαντος και τούτου από 1 Απρ,. 1926. Δια τη απόδοσιν των εν παρ. 2 ποσοστών εις τα εν Αιτωλοακαρνανία ειδικά ταμεία, βλ. άρθρ. 11 Ν.Δ. 15/19 Οκτ. 1927 (τόμ. 3). Άρθρον 3 Η απόδοσις των κατά το προηγούμενον άρθρον ποσοστών εις τα καθοριζόμενα εις το αυτό άρθρον ταμεία θα ενεργήται κατά τα δια διαταγμάτων καθορισθησόμενα. Εις τον επί των Οικονομικών υπουργόν ανατίθεται η δημοσίευσις και εκτέλεσις του παρόντος Ν.Δ., ούτινος η ισχύς άρχεται από της δημοσιεύσεως αυτού εις την Εφημερίδα της Κυβερνήσεως και όπερ υποβληθήσεται εις την κύρωσιν της μελλούσης να συνέλθη Βουλής. 